\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1) Στην Υπουργική Απόφαση με Αριθμ. 67343, Φ.Ε.Κ. με Αριθμ. 2443/20-06-2019, Τεύχος Β΄,

στο Άρθρο 2 «Υπόχρεοι καταχώρισης στο Κεντρικό Μητρώο Πραγμα­τικών Δικαιούχων», αναφέρονται τα εξής:

**Άρθρο 2**

**Υπόχρεοι καταχώρισης**

**στο Κεντρικό Μητρώο Πραγματικών Δικαιούχων**

Α. Κάθε είδους νομικά πρόσωπα και νομικές οντότητες που έχουν έδρα στην Ελ­λάδα ή ασκούν επιχειρηματική δραστηριότητα που φορολογείται στην Ελλάδα, ανεξαρ­τήτως της έδρας ή τυχόν απαλλαγής τους από φορολογία δυνάμει ειδικών διατάξεων υποχρεούνται να συμμορφώνονται με τις διατάξεις της παρ. 1 του άρθρου 20 του ν. 4557/2018 και να τηρούν ειδικό Μητρώο πραγματικών δικαιούχων, το οποίο συνδέ­εται με το Κεντρικό Μητρώο Πραγματικών Δικαιούχων που τηρείται στη Γενική Γραμ­ματεία Πληροφοριακών Συστημάτων του Υπουργείου Οικονομικών. Ειδικότερα, υπό­χρεοι καταχώρισης είναι:

1. Εμπορικές επιχειρήσεις ….

2. Ναυτικές-ναυτιλιακές εταιρίες…..

3. Αστικές επαγγελματικές εταιρίες……

4. Οντότητες μη κερδοσκοπικού χαρακτήρα….

Επισημάνσεις:

1) Αν θέλουμε να εξειδικεύσουμε για τους ΟΕΒ, από το παραπάνω α­πόσπασμα, θα έχουμε τα εξής:

Οι ΟΕΒ εντάσσονται στα «Κάθε είδους νομικά πρόσωπα που έχουν έ­δρα τους στην Ελλάδα…ανεξαρτήτως …. τυχόν απαλλαγής τους από φο­ρολογία δυνάμει ειδικών διατάξεων…».

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

2) Ο σχετικός νόμος 4557/2018 (ΦΕΚ με αρ. 139/30-07-2018, Τεύχ. Α΄), στο άρθρο 20, παρ. 1, τον οποίο μνη­μονεύει και στον οποίο παραπέ­μπει η παραπάνω Υπουργική Απόφαση, λέ­γει τα εξής:

**Άρθρο 20**

**Κεντρικό Μητρώο Πραγματικών Δικαιούχων**

1. Οι εταιρικές και άλλες οντότητες που έχουν έδρα στην Ελλάδα ή ασκούν επιχει­ρηματική δραστηριότητα που φορολογείται στην Ελλάδα υποχρεούνται να συλλέγουν και να φυλάσσουν σε ειδικό μητρώο που τηρούν στην έδρα τους, επαρκείς, ακριβείς και επίκαιρες πληροφορίες σχετικά με τους πραγματικούς δικαιούχους τους. Οι πλη­ροφορίες αυτές περιλαμβάνουν τουλάχιστον το ονοματεπώνυμο, την ημερομηνία γέν­νησης, την υπηκοότητα και τη χώρα διαμονής των πραγματικών δικαιούχων, καθώς επίσης και το είδος και την έκταση των δικαιωμάτων που κατέχουν. Συμπληρώνονται δε με κάθε αναγκαίο στοιχείο για την ταυτοποίηση του πραγματικού δικαιούχου. Το ειδικό αυτό μητρώο τηρείται επαρκώς τεκμηριωμένο και επικαιροποιημένο με ευθύνη του νομίμου εκπροσώπου ή ειδικώς εξουσιοδοτημένου προσώπου με απόφαση του αρμόδιου εταιρικού καταστατικού οργάνου και με την επιφύλαξη της παραγράφου 2, καταχωρίζεται στο Κεντρικό Μητρώο Πραγματικών Δικαιούχων, με τη χρήση των κω­δικών εισαγωγής της ηλεκτρονικής πλατφόρμας taxisnet, μέσα σε εξήντα (60) ημέρες από την ημερομηνία σταδιακής έναρξης καταχώρισης ανά είδος εταιρικής οντότητας που καθορίζει η απόφαση της παραγράφου 11. Η καταχώριση αλλαγών στα στοιχεία των πραγματικών δικαιούχων γίνεται μέσα σε εξήντα (60) ημέρες από την ημερομηνία επέλευσής τους.

Από τον παραπάνω νόμο προκύπτουν τα εξής:

1) Στην έδρα του ΟΕΒ πρέπει να υπάρχει ένα άλλο βιβλίο: «Μητρώο Πραγματικών Δικαιούχων» ν. 4557/2018 (άρθρο 20, παρ. 1),

σύμφωνα με τον παραπάνω νόμο.

Εκεί θα αναγράφονται οι κάθε φορά οι «πραγματικοί δικαιούχοι» ή εν προκειμένου, οι υπεύθυνοι της Διοίκησης του ΟΕΒ.

2) Ποιοι είναι αυτοί οι «πραγματικοί δικαιούχοι» ή εν προκειμένου, οι υπεύθυνοι του ΟΕΒ;

Οι ΟΕΒ πρέπει να δηλώσουν έναντι των στοιχείων του Οργανισμού τους, τους «πραγματικούς δικαιούχους», δηλαδή τους πραγματικούς υπεύ­θυνους του ΟΕΒ, που είναι, π.χ.:

α) Ο Πρόεδρος

β) Ο Γραμματέας του Διοικητικού Συμβουλίου

(όπως αναφέρει και το σχετικό έγγραφο της ΓΣΕΕ)

κι αν θέλουμε περισσότερους,

γ) ο Αντιπρόεδρος

δ) ο Ταμίας του Διοικητικού Συμβουλίου,

επειδή αυτοί εκπροσωπούν νόμιμα τον Οργανισμό μας.

Σημείωση:

Με την εγγραφή τους κάθε φορά, θα αναφέρεται η σχετική απόφαση του Διοικητικού Συμβουλίου και η διάρκεια της θητείας τους.

Θα αναγράφεται επίσης και η σχετική απόφαση της Γενικής Συνέλευσης που έχει εκλέξει τα παραπάνω μέλη, ώστε η εγγραφή να είναι «επαρκώς τεκμηριωμένη», όπως αναφέρεται.

3) Ποια στοιχεία θα πρέπει να αναγράφονται στον «πραγματικό δικαι­ούχο»;

Από το παραπάνω άρθρο καθορίζονται τα εξής στοιχεία που αναγράφο­νται για τον «πραγματικό δικαιούχο»:

α) Το ονοματεπώνυμο,

β) Η ημερομηνία γέννησης,

γ) Η υπηκοότητα,

δ) Η χώρα διαμονής του,

ε) Το είδος και την έκταση των δικαιωμάτων που κατέχουν.

Αυτό το τελευταίο, εν προκειμένου για τους ΟΕΒ, σημαίνει: ποιο αξίωμα-θέση κα­τέχουν στο Διοικητικό Συμβούλιό τους.

Εκείνα τα στοιχεία που πρέπει να προστεθούν στα παραπάνω και παίζουν καθορι­στικό ρόλο στην αναγνώριση του «πραγματικού δικαιούχου» είναι επιπλέον:

στ) Α.Φ.Μ.,

ζ) Πατρώνυμο,

η) Μητρώνυμο,

θ) Τηλέφωνο,

ι) e-mail.

Επομένως, εμείς στο παραπάνω βιβλίο που πρέπει να έχουμε στον ΟΕΒ, θα φρο­ντίσουμε αυτό να έχει τις ανάλογες στήλες, όπως προαναφέραμε, προκειμένου να δί­νονται οι απαραίτητες πληροφορίες για τους «πραγματικούς δικαιούχους».

Τα τελευταία στοιχεία θα προστεθούν στα προηγούμενα.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

4) Παρακάτω,

παραθέτουμε τις σημαντικότερες φορολογικές και λοιπές υποχρεώσεις του **μηνός Νοεμβρίου 2019,** σχετικές με το παραπάνω θέμα:

**Επισημάνσεις:**

**Κατά τον μήνα Νοέμβριο, εκτός από τις συνήθεις υποχρεώσεις, υ­πάρχουν και οι παρακάτω για τις οποίες πρέπει να δώσουμε προσοχή:**

α)**έως τις 15.11.2019**πραγματοποιείται ηυποβολή ετήσιου πίνακα προσωπικού (Ε4) στο πληροφοριακό σύστημα ΕΡΓΑΝΗ (μετά την παρά­ταση που δόθηκε με την με αριθμ. 47711/Δ1.15631 ΦΕΚ B’ 3944/25.10.2019 απόφαση),

β) …………………………,

γ)**έως τις 25.11.2019**πραγματοποιείται ηκαταχώριση στοιχείων στο Κεντρικό Μητρώο Πραγματικών Δικαιούχων νομικών προσώπων και νο­μικών οντοτήτων, για τους υπόχρεους της ομάδας Α΄ (Υ.Α. 67343 Φ.Ε.Κ Β' 2443/20-06-2019) (μετά την παράταση που ανακοινώθηκε με το από 31.10.2019 [δελτίο τύπου](https://www.taxheaven.gr/news/news/view/id/46180) του υπ. Οικονομικών και την με αρ. [121950 ΕΞ 2019](https://www.taxheaven.gr/laws/circular/view/id/31772) (ΦΕΚ B΄ 3977/01-11-2019) Υ.Α. που ακολούθησε),

δ) **έως τις 28.11.2019**πραγματοποιείται η καταχώριση στοιχείων στο Κεντρικό Μητρώο Πραγματικών Δικαιούχων νομικών προσώπων και νο­μικών οντοτήτων, για τους υπόχρεους της ομάδας Β΄ (Υ.Α. 67343 Φ.Ε.Κ Β' 2443/20-06-2019) (μετά την παράταση που ανακοινώθηκε με το από 31.10.2019 [δελτίο τύπου](https://www.taxheaven.gr/news/news/view/id/46180) του υπ. Οικονομικών και την με αρ. [121950 ΕΞ 2019](https://www.taxheaven.gr/laws/circular/view/id/31772) (ΦΕΚ B΄ 3977/01-11-2019) Υ.Α. που ακολούθησε),

ε) έως τις 29.11.2019 ……………………...

Η επισήμανση των Φορολογικών υποχρεώσεων Νοεμβρίου 2019, είναι από την Πηγή: Taxheaven, στην εξής ηλεκτρονική διεύθυνση:

<https://www.taxheaven.gr/news/news/view/id/46165>

*συνέχεια στην επόμενη σελίδα →*

Μεταξύ των Φορολογικών υποχρεώσεων του μήνα Νοεμβρίου 2019, εί­ναι και οι εξής:

**έως τις 25.11.2019** πραγματοποιείται η καταχώριση στοιχείων στο Κεντρικό Μητρώο Πραγματικών Δικαιούχων νομικών προσώπων και νομικών οντοτήτων, για τους υπόχρε­ους της ομάδας Α' (Υ.Α. 67343 Φ.Ε.Κ Β' 2443/20-06-2019) (μετά την παράταση που ανα­κοινώθηκε με το από 31.10.2019 [δελτίο τύπου](https://www.taxheaven.gr/news/news/view/id/46180) του υπ. Οικονομικών και την με αρ. [121950 ΕΞ 2019](https://www.taxheaven.gr/laws/circular/view/id/31772) (ΦΕΚ B΄ 3977/01-11-2019) Υ.Α. που ακολούθησε),

**έως τις 28.11.2019** πραγματοποιείται η καταχώριση στοιχείων στο Κεντρικό Μητρώο Πραγματικών Δικαιούχων νομικών προσώπων και νομικών οντοτήτων, για τους υπόχρε­ους της ομάδας Β' (Υ.Α. 67343 Φ.Ε.Κ Β' 2443/20-06-2019) (μετά την παράταση που ανα­κοινώθηκε με το από 31.10.2019 [δελτίο τύπου](https://www.taxheaven.gr/news/news/view/id/46180) του υπ. Οικονομικών και την με αρ. [121950 ΕΞ 2019](https://www.taxheaven.gr/laws/circular/view/id/31772) (ΦΕΚ B' 3977/01-11-2019) Υ.Α. που ακολούθησε),

Πηγή: Taxheaven

<https://www.taxheaven.gr/news/news/view/id/46165>

Δηλαδή:

|  |  |
| --- | --- |
| **Ημερομηνία** | **Υποχρεώσεις Νοεμβρίου** |
| *Μέχρι τις*  ***25*** *Νοεμβρίου 2019* | [Καταχώριση στοιχείων στο Κεντρικό Μητρώο Πραγματικών Δικαιούχων νομικών προσώπων και νομικών οντοτήτων, για τους υπόχρεους της ομάδας Α΄ (Υ.Α. 67343 Φ.Ε.Κ Β΄ 2443/20-06-2019)](https://www.taxheaven.gr/calendar/index/view/id/5419) |
| *Μέχρι τις*  ***28*** *Νοεμβρίου 2019* | [Καταχώριση στοιχείων στο Κεντρικό Μητρώο Πραγματικών Δικαιούχων νομικών προσώπων και νομικών οντοτήτων, για τους υπόχρεους της ομάδας Β' (Υ.Α. 67343 Φ.Ε.Κ Β΄ 2443/20-06-2019)](https://www.taxheaven.gr/calendar/index/view/id/5420) |

Η Ομάδα Α΄ της παραπάνω Υπουργικής Απόφασης με Αριθμ. 67343, Φ.Ε.Κ. με Αριθμ. 2443/20-06-2019, Τεύχος Β΄, περιλαμβάνει τα Κερδο­σκοπικά Νομικά Πρόσωπα, όπως είναι π.χ. οι κερδοσκοπικού συνεταιρι­σμοί (δασικοί συνεταιρισμοί, αγροτικοί συνεταιρισμοί κ.λπ.).

(Αναλυτικότερα οι κατηγορίες που εντάσσονται στην Ομάδα Α΄, περι­γράφονται στις σελίδες 27223-27224, της παραπάνω Υπ. Απόφασης).

Η Ομάδα Β΄ της παραπάνω Υπουργικής Απόφασης με Αριθμ. 67343, Φ.Ε.Κ. με Αριθμ. 2443/20-06-2019, Τεύχος Β΄, περιλαμβάνει και Μη Κερ­δοσκοπικά Νομικά Πρόσωπα Ι.Δ., όπως είναι π.χ. οι Οργανισμοί ΟΕΒ κ.λπ.).


(Αναλυτικότερα οι κατηγορίες που εντάσσονται στην Ομάδα Β΄, περι­γράφονται στις σελίδες 27224-27226, της παραπάνω Υπ. Απόφασης).

**Επομένως, οι ΟΕΒ επειδή ανήκουν στην Ομάδα Β΄, έχουν ως Ημε­ρομηνία καταχώρησης των παραπάνω στοιχείων μέχρι της 28/11/2019.**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

5) Πρόστιμο για την μη εγγραφή στο Μητρώο και Μη χορήγηση Φορο­λιγικής Ενημερότητας:

Διαβάζουμε στο σχετικό έγγραφο της ΓΣΕΕ:



\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**6) Εγγραφή στο TAXISnet:**

Η διαδικασία βήμα-βήμα καταχώρησης των «Πραγματικών Δικαιού­χων» στο TAXISnet, είναι η εξής:

1) Επιλέγω: **Γενική Γραμματεία Πληροφοριακών Συστημάτων**

2) Επιλέγω: Πολίτες και Επιχειρήσεις

3) Στο «Επιχειρήσεις» υπάρχει επιλογή:

«**Μητρώο Πραγματικών Δικαιούχων**

**Όλα τα νομικά πρόσωπα και οι νομικές οντότητες θα πρέπει να καταχωρίζουν τα στοιχεία των πραγματικών δικαιούχων τους σε Κεντρικό Μητρώο που τηρείται από τα κράτη μέλη της ΕΕ**

και εκεί κάνω διπλό αριστερό κλικ

4) Στο παράθυρο που ανοίγει,

με τίτλο: «**Υπηρεσία καταχώρισης των πραγματικών δικαιού­χων νομικών προσώπων και νομικών οντοτήτων**»

Επιλέγω «**Είσοδος**»

5) Δίνω τους Κωδικούς του ΟΕΒ που έχει στο TAXISnet.

Για να μπορώ να προχωρήσω και να καταχωρήσω στοιχεία, πρέπει να είμαι εξουσιοδοτημένος εκπρόσωπος στο TAXISnet.

Γράφει κάτω από τους Κωδικούς:

«**Απαγορεύεται η μη εξουσιοδοτημένη χρήση αυτής της τοποθε­σίας, η οποία μπορεί να επιφέρει αστική και ποινική δίωξη».**

Άλλωστε, το ίδιο το πρόγραμμα του TAXISnet, δεν σε αφήνει να προ­χωρήσεις, αν δεν έχεις «Εξουσιοδότηση»

6) Προχωρούνε στις εγγραφές, μόνοι όσοι είναι εξουσιοδοτημένοι.

**Σημαντική παρατήρηση:**

Από τα παραπάνω διαβάσαμε την σχετική ενημέρωση που υπάρχει καταγραμμένη στο TAXISnet:

**«Όλα τα νομικά πρόσωπα και οι νομικές οντότητες θα πρέπει να καταχωρίζουν τα στοιχεία των πραγματικών δικαιούχων τους σε Κεντρικό Μητρώο που τη­ρείται από τα κράτη μέλη της ΕΕ»**

Αυτό σημαίνει ότι οι ΟΕΒ πρέπει εντάσσονται στην παραπάνω νονμοθεσία, Οδηγία της ΕΕ